**«Go\_A»** (укр.: Ґоу\_Ей) — украінскі электрафолк гурт. Прадстаўнікі Украіны на конкурсе песні «Еўрабачанне-2021» з песняй «Шум», якая заняла 5 месца ў фінале і 1 месца ў сусветным чарце «Spotify Top Viral».

Гісторыя
--------

### 2012—2015

Упершыню ідэя стварыць гурт, які спалучаў бы сучасную электронную музыку з этнічнымі матывамі, узнікла ў Тараса Шаўчэнкі ў 2011 годзе, але яму было цяжка знайсці аднадумцаў. Таму першыя спробы Шаўчэнкі былі дома на ноўтбуку, а з жывымі музыкамі праца пачалася ў канцы 2012 года. Тады ж з’явілася першая песня «Коляда».

### 2016—2019: «Іди на звук»

У лістападзе 2016 года выйшаў дэбютны альбом гурта «Go to the Sound» (стылізаваны пад *#Ідиназвук*), выдадзены на лэйбле «Moon Records». У тым жа годзе «Go\_A» перамог у конкурсе «Лепшы трэк Украіны», а песня «Веснянка» трапіла ў ратацыю хвалі «Kiss FM», дзе засталася на першай пазіцыі шэсць тыдняў запар у хіт-парадзе «10 Dance», пасля чаго гурт быў намінаваны на званне «Kiss FM Відкриття року».

У пачатку 2017 года «Go\_A» запісалі калядны сінгл «Щедрий вечір» у супрацоўніцтве з Кацяй Chilly. У тым жа годзе гурт прыняў удзел у тэлеканцэрце «Фолк-музыка» на UA: Перший, дзе выканаў народную песню «Коло річки коло броду» з рэпертуару крачкіўскага ансамбля «Древо».

Вясной 2019 года сінгл «Веснянка» ўвайшоў у Топ-10 танцавальнага чарта iTunes у Славакіі.

### 2020: Нацыянальны адбор на «Еўрабачанне-2020»

 Гурт на нацыянальным адборы на Еўрабачанне 2020.
20 студзеня 2020 года стала вядома, што гурт «Go\_A» возьме ўдзел у Нацыянальным адборы на конкурс песні «Еўрабачанне-2020». Па выніках жараб’ёўкі гурт выступіў у першым паўфінале нацыянальнага адбору, які прайшоў 8 лютага, і выйшаў у фінал. 22 лютага ў фінале нацыянальнага адбору група з песняй «Соловей» заняла першае месца, набраўшы найбольшую колькасць балаў па выніках як журы, так і гледачоў. Такім чынам, яны павінны былі прадстаўляць Украіну на конкурсе ў Ратэрдаме, Нідэрланды, у першым паўфінале 12 мая. 18 сакавіка Еўрапейскі вяшчальны саюз паведаміў, што песенны конкурс не адбудзецца з-за пандэміі каронавіруса, аднак у той жа дзень НСТУ паведаміла, што гурт будзе прадстаўляць Украіну на «Еўрабачанні-2021».

### 2021: Удзел у Еўрабачанні 2021

 Выступленне ў паўфінале Еўрабачання-2021 18 мая 2021.
У лютым 2021 года было абвешчана, што гурт выступіць на «Еўрабачанні-2021» з песняй «Шум», якая заснавана на ўкраінскай веснянцы «Зялёны шум». Ідэя і падача выступу — Канстанцін Тамільчанка і Аляксандр Браткоўскі. Касцюмы створаны Дзмітрыем Куратай. Гурт Go\_A выйшаў у фінал песеннага конкурсу, заняўшы 2 месца ў паўфінале 18 мая і заняўшы 5 месца ў фінале 22 мая. Па выніках галасавання гледачоў гурт заняў 2-е месца (267 балаў), а галасаванне нацыянальнага журы дало яму 9-е месца (97 балаў) .

Пасля заканчэння Еўрабачання гурт пачаў актыўна гастраляваць па Украіне і краінах Еўропы, даючы канцэрты, у прыватнасці ў Польшчы і Бельгіі.

Склад
-----

Гурт заснаваў Тарас Шаўчэнка. З моманту заснавання склад гурта мяняўся 14 разоў. Музыкі з розных куткоў Украіны: Кацярына Паўленка — Ніжын, Тарас Шаўчэнка — Кіеў, Ігар Дзідзенчук — Луцк, Іван Грыгор’як — Букавіна.

Усе, акрамя Дзідзенчука, гралі хард-рок. Кацярына Паўленка таксама працавала кіраўніком хору ветэранаў, а Шаўчэнка быў у рэп-групе, Дзідзенчук грае больш чым на 30 музычных інструмента. Адметна, што Ігар Дзідзенчук таксама з’яўляецца ўдзельнікам папулярнага рэп-гурта KALUSH.

Музычны стыль і ўплыў
---------------------

Гурт спалучае ў сабе аўтэнтычны ўкраінскі вакал, сучасныя танцавальныя рытмы, афрыканскія барабаны і гітарны драйв.

Новыя рэлізы гурта аб’ядналі інструменты з розных куткоў планеты, змяшаўшы электронную музыку з гукамі флейты, аўстралійскага дыджэрыду і афрыканскіх барабанаў.

Дыскаграфія
-----------

### Альбом

| Імя | Дэталі |
| --- | --- |
| *Іди на звук* | * Дата: 1 лістапада 2016
* Лэйбл: Moon Records
* Фармат: лічбавая загрузка, паток
 |

### Сінглы

| Год | Назва | Вышэйшае месца ў чарце | Альбом |
| --- | --- | --- | --- |
| UKR ТОП 40 |
| 2015 | *«Іди на звук»* | — | *Іди на звук* |
| 2017 | *«Щедрий вечір»* (з Кацяй Chilly) | — | Сингл без альбому |
| 2019 | *«Рано-раненько»* | — |
| 2020 | *«Соловей»* | 13 |
| *«Добрим людям на здоров’я»* | — |
| 2021 | *«Шум»* | 24 |
| 2022 | *«Kalyna»* |  |  |
| 2023 | *«Rusalochki»* |  |  |
| «—» азначае, што сінгл не трапіў у чарты. |

Удзел у фестывалях
------------------

Удзельнікі «Atlas Weekend» (2021), «Jazz Koktebel», «Ше. Fest», «Країна Мрій», «ГогольFest», «Kyiv Open Air», «Трипільське коло», «Vedalife», «ART-Пікнік Слави Фролової», «Polyana Music Festival», «Белые ночи vol2», «Стародавній Меджибіж» (2015), «Голосіївська криївка» (2016), а таксама фестывалі ў Ізраілі, Польшчы, Беларусі, Бельгіі.

Зноскі
------

1. ↑  *Alex Marshall, Elisabeth Vincentelli* Italy wins the 2021 Eurovision Song Contest. // *The New York Times* / J. Kahn — Manhattan, NYC: The New York Times Company, A. G. Sulzberger, 2021. — ISSN 0362-4331; 1553-8095; 1542-667X<a href='https://wikidata.org/wiki/Track:Q9684'></a><a href='https://wikidata.org/wiki/Track:Q6284490'></a><a href='https://wikidata.org/wiki/Track:Q11299'></a><a href='https://wikidata.org/wiki/Track:Q24743245'></a><a href='https://wikidata.org/wiki/Track:Q2529982'></a><a href='https://wikidata.org/wiki/Track:Q60'></a><a href='https://wikidata.org/wiki/Track:Q54837'></a>
2. ↑  *Veen R. T.* Ukraine: Go\_A sign with Universal Music… and clear up rumours of collaboration with Måneskin // *Wiwibloggs* — 2021.<a href='https://wikidata.org/wiki/Track:Q17102452'></a>
3. 1 2  Go\_A - що відомо про переможця нацвідбору на Євробачення 2020 **(нявызн.)**(недаступная спасылка). *ФАКТИ ICTV* (22 лютага 2020). Архівавана з першакрыніцы 23 лютага 2020. Праверана 14 лістапада 2020.
4. ↑  «Фольк-music» на «UA: Першому». Працює — не чіпай! **(нявызн.)**. *stv.detector.media*. Архівавана з першакрыніцы 28 березня 2020. Праверана 14 лістапада 2020.
5. ↑  Go-A Band |Tours **(нявызн.)**(недаступная спасылка). *go-a-band.com*. Архівавана з першакрыніцы 5 верасня 2021. Праверана 5 верасня 2021.
6. 1 2  GO\_A: біографія учасників відбору на Євробачення 2020 **(нявызн.)**(недаступная спасылка). *Новий канал* (22 лютага 2020). Архівавана з першакрыніцы 23 лютага 2020. Праверана 14 лістапада 2020.
7. ↑  Сьогодні стартує онлайн-концерт «Євробачення». Від України гурт Go\_A. Вісім років їх мало помічали, а тепер переспівують в Ісландії і кличуть до Колумбії — профайл «Бабеля» **(нявызн.)**. *babel.ua*. Архівавана з першакрыніцы 5 січня 2022. Праверана 14 лістапада 2020.
8. ↑  Polyana Music Festival **(нявызн.)**(недаступная спасылка). *Polyana Music Festival*. Архівавана з першакрыніцы 13 чэрвеня 2019. Праверана 14 лістапада 2020.
9. ↑  Вечірній Київ :: В Голосіївському парку влаштують патріотичний фестиваль **(нявызн.)**. *vechirniy.kyiv.ua*. Праверана 14 лістапада 2020.

Спасылкі
--------

* Go A ў сацыяльнай сетцы «Facebook»
* Go A ў сацыяльнай сетцы «Instagram»
* Телеграм

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Deezer · Deezer · Instagram · Last.fm · SoundCloud · Spotify · VK Music · Яндэкс Музыка · YouTube |
| Тэматычныя сайты | AllMusic · Discogs · MusicBrainz · Rate Your Music |
| Нарматыўны кантроль | ISNI: 0000 0004 8298 8728 |